Document ID: /roh_data/filtered/fineweb-2-filterrobots_roh.jsonl.gz/40625

Damai ch'il super-G a Kvitfjel ha stuì vegnir ditg giu pervi da la mal'aura, ha il skinunz grischun gudagnà il classament general en questa disciplina, quai cun trais puncts avantatg sin l'Austriac Vincent Kriechmayr e 29 sin il Norvegiais Aleksander Aamodt Kilde.
Bain spetga Mauro Caviezel anc adina sin sia emprima victoria en la cuppa mundiala ma en il super-G è el stà questa stagiun il pli constant cun duas segundas ed ina terza plazza ed el n'è maina stà classà mender che sin posiziun 5.
Mal'aura impedescha cursa
Sonda han ins pudì organisar la cursa a val e quai tar fitg bell'aura. En il decurs da la fin d'emna è l'aura lura sa pegiurada ura per ura. Dumengia a las 10 uras ha la giuria lura decidì da dir giu la cursa.
RTR novitads 11:00